cyanic-selkie/wikianc huggingface dataset:
New York Jets
Logoer og uniformer
Hjelmen er en dyp metallisk smaragdgrønn med sorte ansiktsmasker; lagets sekundærlogo, som er primærlogoens "JETS" og en fotball, finnes på hver side av hjelmen.
Lagets originale uniformer da de het Titans of New York i 1960 var marineblå med gullfargede tall, gullfargede bukser med to parallelle blå striper på hver side, og marineblå hjelmer med en enkelt gullstripe ned midten og uten logoer. De hvite skjortene had marineblå tall. I 1961 la Titans til skulderstriper, gull og hvit på blå skjorter og gull og marineblå på hvite skjorter, og skiftet stripene på buksene til en blå stripe omringet av hvite striper. Gullfargen ble lysnet litt.
Da Titans skiftet navn til Jets i 1963 ble de gamle fargene, marineblå og gull, byttet ut med kelly grønn og hvitt. Skjortene hadde omvendt farger på ermene med tykke striper på skuldrene og mansjettene, over og under tallene. Buksene var hvite med to parallelle grønne striper på hver side. De nye hjelmene var hvite med en grønn stripe ned midten, og logoen på hver side av hjelmen var silhuetten av et jetfly i grønt med ordet JETS langs skroget. I 1964 ble den enkelte grønne stripen til to parallelle striper, og jetflyet ble erstate med en hvit fotball med grønn ytterlinje. Teksten "NY" ble plassert bak "JETS", og en liten fotball ble inkludert i midten neders. Ettersom at logoen var vanskelig å se på avstand (eller på TV), ble fargene reversert i 1965.
Designet ble stort sett ikke endret før i 1977, med unntak av mindre endringer på skrifttype, vinkelen på logoene på hjelmen, og endringer på skulder- og ermestripene på grunn av endringer i hvordan skjortene ble utformet i NFL. Den første store endringen ble gjort i forkant av 1978-sesongen. Fargene ble ikke endret på; hjelmene ble grønne med hvite ansiktsmasker og ordet JETS stod i hvitt på hver side. Fra toppen av "J"en i JETS kom det et moderne jetfly som strekte seg horisontalt over resten av ordet. Skjortene hadde store nummer på skuldrene og to tykke parallelle striper på ermene, mens buksene hadde en enkelt grønn stripe fra hoften til kneet på hver side. I 1990 modifiserte Jets deseignet ved å legge til tynne svarte ytterlinjer på nummerene, bokstavene, stripene og logoen på hjelmen, ansiktsmaskene ble endret fra hvitt til sort, og laget begynte å bruke grønne bukser til de hvite skjortene.
Jets tok i bruk et nytt design på uniformene og logoene i 1998. I 2002 begynte de å bruke grønne bukser med både de hvite og de grønne skjortene.
Jets var det første NFL-laget som hadde "throwback"-uniformer, som de brukte i 1993-sesongen i en hjemmekamp mot Cincinnati Bengals for feiringen av 25-årsdagen til laget som vant Super Bowl III. Buksene og skjortene var like designet som ble brukt mellom 1963-77, men hjelmene de brukte var grønne med en hvit ytterlinje rundt logoen fra samme periode. I 1994-sesongen, som en del av NFLs 75-årsdag brukte Jets både borte- og hjemmeversjoner av denne uniformen i noen kamper, med samme hjelm, men med to parallelle hvite striper ned midten.
I 2007-sesongen introduserte laget en ny "throwback"-uniform, med elementer fra Titans-uniformene fra 1960 og 1961-62, med marineblå hjelmer og skjorter, gullfargede nummer og striper på hjelmene, gull- og hvitfargede skulderstriper, og gullfargede bukser med blå og hvite striper på hver side. Disse uniformene ble brukt igjen i 2008, 2009 og 2011. I 2009 ble det brukt en hvit skjorte for som en del av feirignen av American Football League 50-årsdag.
Jets avduket nye trøyer og en oppdatert logo før 2019-sesongen. Trøyene er "Gotham Green" på hjemmebane og "Spotlight White" på bortebane. De introduserte også sort som en lagfarge for første gang siden 1997.
Cheerleadere
Cheearledergruppen som originalt het Jets Flag Crew ble stiftet i 2006. I 2007 ble gruppen utvidet, og skiftet navn til det mer passende Jets Flight Crew. Gruppen fremfører rutiner under lagets hjemmekamper, og har holdt årlige auditions siden den ble stiftet for å tiltrekke seg nye medlemmer.
Jets Junior Flight Crew ble etablert i 2010 og presenterte en mulighet for barn og unge å trene med gruppen for å forbedre deres "talent and abilities in a non-competitive environment."
Radio og TV
Jets' hovedstasjon på radio er WEPN 98.7 ESPN med Bob Wischusen som hovedkommentator og Marty Lyons, kjent fra Jets' Sack Exchange, som ekspertkommentator.
Sesongoppkjøringskamper som ikke vises nasjonalt sendes på WCBS-TV. SportsNet New York, som fungere som Jets sitt offisielle hjem, sender over 250 timer med eksklusiv programmering om laget i high definition.
Monday Night Football-kamper sendes samtidig på ESPN, på enten WABC-TV eller WPIX-TV dersom WABC velger å ikke sende kampen. Thursday Night Football-kamper sendes på stasjonen bestemt av Fox, og på NFL Network.
Sesongresultater
Denne listen viser de siste fem sesongene. For en full liste over alle sesongene i lagets historie, se Liste over New York Jets’ sesonger.
Note: Plassering, seier, tap og uavgjort inkluderer ikke resultater i sluttspillet.
Per 3. januar 2021
Pro Football Hall of Fame
Ewbank, Hill, Martin, Mawae, Maynard og Namath er anerkjent basert på deres prestasjoner med Jets. Ewbank er også anerkjent basert på hans prestasjoner med Baltimore Colts, som han coachet til NFL-mesterskap i 1958 og -59. Riggins er i hovedsak anerkjent for sine sesonger med Washington Redskins (1976-79, 1981-85), det samme går for Monk (1980-93), som vant tre Super Bowl med Washington. Lott ble hovedsakelig innlemmet i æresgalleriet for hans prestasjoner med San Francisco 49ers. Baugh og Turner er anerkjent basert på prestasjoner som spillere med andre lag, fremfor perioden som hovedtrener for Jets. Selv om Parcells presterte bra med et Jets som tidligere hadde slitt, var det New York Giants han ledet til to Super Bowl-seiere. Wolf var bare med i Jets i en kort periode mellom 1990 og -91, og mesteparten av hans arbeid i amerikansk fotball skjedde som styremedlem og Player Personnel Director med Oakland Raiders (1963-74, 1979-89) og senere som General Manager for Green Bay Packers (1991-2001). Favre spilte kun én sesong med Jets i 2008, og tilbragte mesteparten av sin karriere med Packers (1992-2007) og sine to siste sesonger med Minnesota Vikings (2009-10).
Pensjonerte numre
Jets har heller ikke delt ut Wayne Chrebets #80 (wide receiver, 1995–2005) siden han pådro seg en karriereavsluttende hjernerystelse i 2005-sesongen, og det har lenge vært forstått at nummeret ikke kommer til å deles ut i umiddelbar fremtid. Byrds #90 har heller ikke blitt utdelt siden han pådro seg en karriereavsluttende nakkeskade i 1992, og det er også her forstått at nummeret, til tross for at det ikke er offisielt pensjonert, ikke kommer til å deles ut igjen.
Ring of Honor
Jets etablerte Ring of Honor 20. juli 2010, for å minnes tidligere spillere. Hver sesong blir spillere nominert av intern komite og deretter innlemmet. Antallet som blir valgt hvert år er ikke fast.
American Football League All-Time Team
Følgende Titans eller Jets-spillere ble utvalgt til American Football League All-Time Team den 14. januar 1970. Første- og andrelag ble utvalgt av et panel av medlemmer på AFLs Hall of Fame Board of Selectors:
All-Time Four Decade Team
New York annonserte sitt offisielle All-Time Four Decade Team i 2003 som ble bestemt av lagets tilhengere.
Merkbare draft picks i første runde
Den mest kjente av Jets sine picks i første runde kom i 1965 da de valgte Joe Namath, quarterback fra Alabama, som gjorde laget nasjonalt kjent med sin personlighet og livsstil. Hans talenter på banen ledet laget til en seier over Baltimer Colts i Super Bowl III. Til tross for at Namath mot slutten av karrieren sin ble hindret av skader er han ifølge tidligere lagkamerat John Dockery best kjent som "a guy that came along and broke a lot of the conventions." Namath ble innlemet i Pro Football Hall of Fame i 1985.
Jets har historisk pleid å velge spillere som endte opp med å ikke nå opp til forventninger. Trolig en av de mest skuffende valgene var Blair Thomas. Thomas, som hadde i snitt 5,4 yards per carry hos Penn State, var en mulighet for Jets å styrke ett for tiden svakt offensivt lag. Thomas ble draftet som nummer to totalt i 1990. Det året hadde han total 620 yards, langt under forventninger. Innen han forlot laget som en unrestricted free agent i 1993 hadde han totalt 2 009 rushing yards, med bare fem touchdowns. Outside linebacker Vernon Gholston var Jets' first round pick i 2008, og var en like stor skuffelse for laget, uten en eneste sack i løpet av hans tre år med laget. I 1995 ble Kyle Brady draftet fremfor Warren Sapp, og var en av flere skuffelser under Rich Kotite som lagets hovedtrener. Laget reddet seg inn i samme draft med Hugh Douglas. Dewayne Robertson var fjerde pick totalt i 2003. Robertson var en defensive tackle fra Kentucky som ikke klarte å leve opp til forventninger med Jets. Han hadde 14,5 sacks i løpet av sine fem sesonger med laget. I 1976 draftet Jets Richard Todd, en quarterback fra Alabama. I løpet av sin tid med Jets kastet Todd flere interceptions enn han kastet touchdowns. I 1981-sesongen spilte Jets mot Dolphins i AFC Championship Game, hvor Todd kastet fem interceptions, og Jets tapte kampen. Året etter ble han byttet til New Orleans Saints. Det nyligste feilsteget kom da Jets draftet Dee Milliner i 2013. Milliner hadde spilt college football ved University of Alabama og folk hadde høye forventninger, men varte bare tre år, som var plaget av skader og kun 3 interceptions.
Tormod Lindgren
Tormod Lindgren (født 1966) er en norsk scenograf, regissør, dukkedesigner, kostymedesigner, lysdesigner og videokunstner.
New York Jets
Merkbare draft picks i første runde
I 2013- og 2014-sesongene stilte Jets med en sterk defensive line bemannet av first round picks Muhammad Wilkerson (2011) og Sheldon Richardson (2013). I 2013 avsluttet Wilkerson sesongen med 10,5 sacks, samme statistikker som den forrige Jets-spilleren med over 10 sacks i én sesong, John Abraham i 2005. Samme år fikk Richardson en pris fra Associated Press for Defensive Rookie of the Year. Jets sitt run defense var imponerende, og laget endte opp på femte plass av tillatte rushing yards i 2014 i NFL.
Tormod Lindgren
Utdannelse
Lindgren er utdannet ved Central St. Martins College of Art and Design i London, DAMU i Praha. og Kunst og håndverkskolen i Oslo og Bergen (nå KHIO)
New York Jets
Merkbare draft picks i første runde
I NFL Draft i 2017 valgte Jets Jamal Adams fra LSU med sjette pick i første runde. Adams startet karrieren sin sterkt, og ble utvalgt til Pro Bowl i og vant Defensive MVP-tittelen.
Tormod Lindgren
Kunstnerisk virke (utvalg)
Tormod Lindgren har jobbet som scenograf/video-/kostyme- og figurdesigner på 80 oppsetninger, for institusjonsteatre og frigrupper i inn og utland. Han har jobbet på mange felt; teater, dans, figurteater, performance, musikkdramatikk, fjernsyn, film.
Vigdøla
Vigdøla er en sideelv fra øst til Jostedøla i Luster kommune i Sogn og Fjordane, og renner sammen med Jostedøla ca. 12 km fra utløpet i Gaupnefjorden. Jostedøla som er hovedvassdraget drenerer områder i Jostedalsbreen nasjonalpark og Breheimen nasjonalpark. Vigdøla renner gjennom Vigdalen i nordvestlig retning, fjerneste kilde er Spørteggbreen og elva drenerer områder sør for denne. Totalt nedbørfelt er 52,5 km2.
Tormod Lindgren
Kunstnerisk virke (utvalg)
Han har koreografert/regissert 4 forestillinger før han i 2017 hadde han sin norske debut med figurteater-forestillingen “Den fri kjærlighets by” av Edvard Munch. Han fikk i 2008 Heddaprisen særlig faglig innsats for @lice ved Riksteatret/Rikskonsertene.
Vigdøla
Vigdøla starter i høyfjellsterreng og lenger ned går den gjennom kulturlandskap med flere småbruk. Den renner både gjennom rolige, stilleflytende partier, og etter kote 400 gjennom brattere terreng der den går vekselsveis gjennom stryk og fosser. Håvardfossen er en kjent foss i elva.
Tormod Lindgren
Theater CORPUS
I 2018 etablerte Lindgren teaterkompaniet Theater CORPUS som ramme først og fremst for sin figurteatervirksomhet. Kompaniet har ikke faste medlemmer, men knytter til seg forskjellige samarbeidspartnere i henhold til hvilke kunstneriske behov som oppstår i hver enkelt produksjon.
Vigdøla
Eksisterende vannkraftregulering
Ved utbygging av Jostedal kraftverk i 1989 ble i alt 19,3 km2 av det totale nedbørfelt til Vigdøla overført til kraftverket. Dette er hovedsakelig nedbørsområder i brefelt som ble overført via tre bekkeinntak.
Tormod Lindgren
Den fri kjærlighets by (2017)
Lindgren hadde sin debut som teaterregissør i 2017 med en figurteateroppsetning av Edvard Munchs stykke Den fri kjærlighets by. Munchs manus var bearbeidet for figurteater av dramatikeren Aina Villanger. I tillegg til regi hadde Lindgren øvrig også laget figurene som ble benyttet i forestillingen, og var produsent og scenograf for oppsetningen. Musikken til forestillingen var ved Rolf Gupta. Urpremieren fant sted på Munchmuseet i Oslo.
Vigdøla
Statkrafts konsesjonssøknad for Vigdøla kraftverk
NVE kom i desember 2013 med sin innstilling til Olje- og energidepartementet om at Vigdøla kraftverk anbefales bygget av Statkraft. NVE mener at nytten og positive konsekvenser er større enn antatte skader og ulemper for private og allmenne interesser. Konsesjonssøknaden ble sent inn til NVE i mars 2011.
Tormod Lindgren
Den fri kjærlighets by (2017)
Anmelderen i nettpublikasjonen Scenekunst var svært begeistret for produksjonen, og beskrev innholdet i stykket som følger: ''Skuespillet ble aldri gitt ut eller iscenesatt under Munchs levetid, og origianlteksten viser et utkast av en satire, ikke et ferdig manus. Til dette prosjektet har poet Aina Villanger bearbeidet og utvidet manuskriptet. Munch skildrer datidens overfladiske søken etter sex og maktkonstellasjoner, og satiren stikker dypt. Karakterene bærer navn som Svinet, Sportselskerinnen, Moderne Moses og Bidronningen. Dette var kallenavn på noen av Munchs samtidige, som vanket i Kristiania-bohemen. For de som kjenner sin historie (eller gjør et Googlesøk, som undertegnede), vet man at Svinet er Gunnar Heiberg som var en berykta rundbrenner, Dollarprinsessen er bygd på Tulla Larsen, og Moderne Moses skal forestille Christian Krohg. Man trenger likevel ikke kjennskap til menneskene bak kallenavnene for å oppfatte hvor Munch vil hen med sin skildring av samtiden – oppgjøret med bohemene er tydelig.''
Vigdøla
Statkrafts konsesjonssøknad for Vigdøla kraftverk
Samtidig med søknaden om utbygging av Vigdøla kraftverk, søkte Statkraft også om konsesjon «Overføring av Vestsideelvane og heving av Tunsbergdalsdammen». Denne søknaden ble trukket tilbake av Statkraft i juli 2012.
Tormod Lindgren
Den fri kjærlighets by (2017)
I møte med Lindgrens forestilling blir det tydelig at figurteater er et sjangervalg med et formspråk som virkelig spiller på lag med satiren og det den inneholder av absurditeter. I Den fri kjærlighets by er de kvinnelige dukkene over dobbelt så store som Sangeren, og dukkenes egenskaper og utseende forsterker det satiriske manuset. Lindgrens dukker varierer i måten skuespillerne må føre dem- noen dukker er som marionetter, andre er naivistiske masker på en stokk, noen føres via pinne i bakhodet, og en siste dukke er satt sammen av gammeldagse skjortemansjetter og ser ut som er tusenbein.... "Det er flere feller å falle i når man skal iscenesette periodiske teatertekster, men denne forestillingen står som et utrolig godt eksempel på en utforskende tilnærming til et eldre og fragmentert manus. Munchs stemme er godt bevart, og Lindgrens kunstneriske valg løfter frem humoren og forfatterens stikk til sine samtidige. At kritikken om fri kjærlighet er et aktuelt tema i dag, er det ikke noe tvil om med tanke på den eskalerende datingkulturen vi observerer og er en del av, med elementer av like misforståtte oppfatninger av kjærlighet som man kan finne igjen i Kristiania-bohemen. Dette er ikke et perspektiv som tas direkte inn i forestillingen – Den fri kjærlighets by står sterkt som den er. Som en historisk satire, og som en eklektisk, men velfungerende collage av figurteater."
Vigdøla
Teknisk beskrivelse
Inntaket for kraftverket er planlagt i Skitnamyrtjønni i et trangt parti av Vigdøla hvor det allerede er en terskel. En ny dam vil heve vannspeilet med maksimalt 2 m og ha et magasinvolum på 12 000 m3. Inntaket vil bli på kote 605 og totalt nedbørfelt oppstrøms inntaket er 47,2 km2. Middelvannføringen i perioden 1961 til 2005 er målt til 1,85 m3/s. Fra inntaket ledes vannet i tilløpstunnel på ca. 1400 m og trykksjakt til kraftstasjonen. Kraftstasjonen er tiltenkt plassert umiddelbart nedstrøms Jostedalen kraftverk. Utløpet vil føres ut i den eksisterende utløpstunnelen fra Jostedalen kraftverk. Kraftstasjon og vannveier vil være i fjell.
Tormod Lindgren
Svanhild (2014)
Våren 2014 hadde Grusomhetens Teater verdenspremiere på Ibsens stykke Svanhild, 154 år etter at stykket ble skrevet, og 108 år etter dikterens død. Lindgren var ansvarlig for scenografien til forestillingen.
Vigdøla
Teknisk beskrivelse
Brutto fallhøyde vil være på 593 m og turbinens slukeevne (maksimal vannføring) vil være på 3,2 m3/s. Installert effekt vil bli på 16 MW og estimert midlere årsproduksjon 48 GWh. Det er planlagt en peltonturbin som skal vannstandssyres. Det vil si at turbinens pådrag vil bli regulert for å holde konstant vannstand i inntaksdammen. Adkomst til kraftstasjonen vil skje gjennom adkomsttunnelen til Jostedalen kraftverk.
Steinmassene fra tunneldrivingen er tiltenkt plassert i eksisterende massedeponi på Ormbergsjøen som tidligere er benyttet for masser fra Jostedalen kraftstasjon. Det er estimert at steinamssene vil utgjøre et volum på 55 000 m3. Alternative deponier vil bli vurdert. Del av Vigdøla som blir påvirket med endret vannføring har en lengde på 3 km. Når det gjelder veier vil det kun være behov for en ny veistump til dammen. Denne vil bli på ca. 150 m og gå fra eksisterende vei langs Vigdøla. Kraften føres ut via eksisterende transformator for Jostedalen kraftverk og ut på Statnett sin 300 kV-linje. Planlagt driftsettelse er i 2016.
Konsekvenser for natur og landskap
I konsesjonssøknaden fra i mars 2011 er det vist til omfattende undersøkelser og vurderinger av konsekvenser av utbyggingen. Langs elva fra planlagt inntak og nedover er det variert og artsrik flora, men det er ikke gjort funn av sjeldne eller rødlistede arter. I influensområdet er det funnet et område som representerer en viktig naturtype. Dette er haugstaudeeng nedenfor inntaket, her ble det funnet fire regionalt sjeldne mosearter.
Tormod Lindgren
De tre små griser (2018)
Våren 2018 hadde Oslo Nye Teaters dukketeater premiere på musikalen De tre små griser. Lindgren var ansvarlig for scenografi, kostymedesign og dukkedesign; dukkemaker var Kari Noreger. Produksjonen turnerte til andre scener etter å ha vært spilt på Oslo Nyes teaters scene i Trikkestallen i Oslo.
Vigdøla
Konsekvenser for natur og landskap
I Vigdalen er det mye hjort, og fugler som finnes over inntaket er arter som trives i subalpine våtmarksområder, det vil si strandsnipe, linerle, sivspurv og krikkand. Det antaes å være en stor populasjon av fossekall. Av hønsefugel i området finnes orrfugl, lirype og fjellrype. Sårbare rovfuglarter er ikke kjent å hekke i influensområdet.
Tormod Lindgren
Priser og utmerkelser
Lindgren ble tildelt Heddaprisen for særlig faglig innsats i 2008, for videoprojeksjonene til Kjersti Alvebergs oppsetning @lice. Dette var en produksjon som ble til i et samarbeid mellom Riksteatret og Rikskonsertene. "«Tormod Lindgren får prisen for særlig faglig innsats for sin bokstavelig talt strålende scenografi til '@lice', et samrabeid mellom Riksteatret og Rikskonsertene.""Mange gode og solide kunstneriske satsinger til tross, i det store og hele har teateråret 2007/2008 nok holdt seg på det jevne. Men året preges også av annerledes forestillingene som varsler en fornyelse av norsk teater. Årets vinner er en dyktig representant for denne nye vinden. Han har gitt en overbevisende, visuell framstilling av kjærligheten i cyberspace, og maktet å skape en fantasieggende scenografi som ikke nøyer seg med å smelte sammen med dansen, men også fremhever den.»"lød Heddajuryens begrunnelse.
Vigdøla
Konsekvenser for natur og landskap
Det er svært gode gyteforhold i det meste av elva, og mye aure. Fiske som ble fanget under feltregistreringer i 2007 var mager og vurderes som å ha liten interesse for sportsfiske. Det er heller ikke funnet sjeldne eller rødelistede arter av bunndyr.
Tormod Lindgren
Priser og utmerkelser
I 2009 ble Grusomhetens Teaters sceneproduksjon Fjeldfuglen nominert til Heddaprisen. Dette var et stykke av Henrik Ibsen som ikke tidligere hadde blitt oppført på scenen. Scenografien til denne oppsetningen var ved Tormod Lindgren.
Vigdøla
Konsekvenser for natur og landskap
Vigdalen er benyttet for friluftsliv av befolkningen i området, men er også et regionalt viktig området for fotturer inn i Breheimen. Området benyttes sommer og vinter, og det er en turistforeningshytte ved Vigdalsstølen. I øvre del av Vigdalen er det automatisk fredede kulturminner, dette er kokegroper og kullgroper, samt dyregraver og hustufter.
Tormod Lindgren
Priser og utmerkelser
Lindgren hadde også ansvaret for scenografien til Grusomhetens Teaters produksjon Svanhild, som i 2014 ble tildelt Osloprisen for årets beste scenekunst. Stykket er en ufullendt prosakomedie skrevet av Henrik Ibsen i 1860. Det ble to år senere fullført på vers som Kjærlighedens Komedie.
Vigdøla
Konsekvenser for natur og landskap
For forholdene som er nevnt over, samt for vanntemperatur, isforhold, sedimenttransport, naturressurser, vannkvalitet, vannforsyning og forurensning forventes konsekvenser mellom ubetydelig til liten negativ. Unntaket er skog- og jordbruk der det forventes middels positiv konsekvens. For samfunnsmessige forhold, næringsliv og sysselsetning forventes en liten positiv konsekvens. Avbøtende tiltak vil blant annet være bestemmelser om minstevannføring, terskler i den påvirkede delene av elva, miljøoppfølgingsprogram under annlegsdriften, vurdering av rugekasser for fossekall, samt tilpasse dam, inntak og tipp til landskapet.
Høringsuttalelser
I høringen mottok NVE mange innspill fra berørte parter. Luster kommunestyre var negative til konsekvensen av utbyggingen, og mente at Luster fra før hadde avstått store nok vassdragsressurser til storsamfunnet. Rådmannen var heller ikke optimistiske med tanke på gevinster for lokalt næringsliv i byggefasen. På sikt fryktet de tvertimot for redusert næringsgrunnlag for reiselivsnæringen i Jostedalen. Statkrafts har tilbudt kommunen et engangsbeløp på 10,5 millioner kroner som kompensasjon, noe kommunen mener er for lite. Rådmannen fremhever blant annet følgende ulemper med utbyggingen: Vigdøla representerer en barriere som stopper beitedyr, med utbyggingen vil vannføringen på berørt strekning bli såpass liten at dette ikke lenger er tilfelle. Andre konsekvenser er at Håvardfossen nedenfor inntaket vil bli foringer som landskapselement, samt at fisket i vassdraget forringes.
Fylkesmannen i Sogn og Fjordane mener at utbygging av Vigdøla er i konflikt med allmenne interesser tilknyttet landskap, sjøørret og laks. Redusert vanntemperatur i Jostedøla vil påvirke forholdene for laks og sjøøret negativt i en elv som allerede har marginale levevilkår etter tidligere utbygging. Sogn og Fjordane fylkeskommunen er positive til utbyggingen ut fra en samlet vurdering.
Naturvernforbundet i Sogn og Fjordane mener at det blir gal påstand i konsesjonssøknaden at utbyggingen fører til «liten negativ konsekvens» for landskap og friluftsliv. De sier i sin høringsuttalelse at Vigdalen er en vakker og særmerket dal, og at Vigdøla med sine rolige strekninger, fosser og stryk er et viktig element i landskapet. Vigdalen er dessuten mye nyttet for friluftsliv av folk fra bygda og turister på veg inn i Breheimen.
Sogn og Fjordane turlag poengterer også viktigheten av friluftslivet i Vigdalen, og uttaler seg ellers meget negativt mot planene.
En grunneier er negativ til utbyggingen blant annet fordi den fører til redusert tilførsel av vann fra elver som ikke inneholder vann fra breer, til Jostedøla. Dette fører til økt konsentrasjon av breslam, noe som igjen fører til avsetning av breslam og masse i bekever og rolige partier. Han mener at det er blitt et problem i dag på grunn av tidligere utbygging, at Jostedøla blir grunnere og ved stor vannføring flommer elva over dyrket mark og veier. Grunneieren er også skeptisk til at etablerte brønner for drikkevannforsyning vil fungere tilfredsstillende.
Aksjonsnemda «Vestsida – Vigdøla» er en interessegruppe med lokal forankring mot Statkraft sine utbyggingsplaner og bestrider sterkt konsesjonssøknadens vurderinger innenfor de fleste fagområder.
NVE sin behandling og innstilling
NVE mener at konsekvensutredningen som er gjort i forbindelse med konsesjonssøknaden er tilfredsstillende. Konsekvensutredningen er utført for alle de fagtemaer som KU-programmet som NVE har fastsatt. Kunnskapsgrunnlaget er også tilfredsstillende. Dermed mener NVE at de kan avgi innstilling i saken, og at Olje- og energidepartementet kan gi fatte vedtak.
NVE mener at avbøtende tiltak som minstevannføring og terskler i elva nedenfor inntaket vil være tilstrekkelig for å sikre landskapsverdier. Når det gjelder friluftsliv påpekes det at det er området overfor tiltaksområdet som har verdi. Det er ikke turstier i området langs elva fra inntaket og ned til utløpet. Videre vurderes det at den ventede vannføringsreduksjonen i Jostedøla på 3-4 % ikke vil ha noen innvirkning på friluftsliv. NVE legger i sin konsesjonsbehandling vekt på at Vigdøla kraftverk vil produsere fornybar energi og sammen med andre vannkraftutbygginger innfri landets forpliktelser om produksjon av ny, fornybar energi. Særlig positivt er det at utbyggingen vil benytte en stor grad av eksisterende anlegg. Avbøtende tiltak vil redusere de påviste konsekvensene til akseptabelt nivå. NVE anbefaler at Statkraft får bygge Vigdøla kraftverk.
Latvia under Sommer-OL 1932
Latvia under Sommer-OL 1932. To sportsutøvere fra Latvia deltok i friidrett under Sommer-OL 1932 i Los Angeles. Det var tredje gang som Latvia deltok i et sommer-OL og de vant sin første olympiske medalje. Latvia kom på 22.-plass med en sølvmedalje.
Ermin av Lobbes
Ermin av Lobbes (latin: Erminus; også Erwin og Ervin; født i Saint-Erme-Outre-et-Ramecourt Herly (Ercliacum) ved Sissonne i Frankrike, død 25. april 737 i Lobbes i Hainault i Belgia) var abbedbiskop av abbediet Lobbes.
Bakgrunn
Ermin stammet fra en fornem frankisk godseierfamilie og ble født i Herly (Ercliacum). Landsbyen er nå oppkalt etter ham, og heter nå Saint-Erme-Outre-et-Ramecourt). Han studerte ved katedralskolen i Laon.
Prest
I Laon ble han presteviet av den stedlige biskop, Madalgar/Madalgaire (ca 682–713). Han ble Madalgars kapellan og skriftefar og kanoniker ved katedralen i Laon, Notre-Dame de Laon.
Munk
I Laon ble han kjent med den senere helligkårede abbedbiskop Ursmar av Lobbes. Denne beveget Ermin til å beslutte seg til å inntre som munk i benediktinerabbediet Lobbes ved Charleroi, grunnlagt av den hellige Landelin. Ermin skjenkt abeddiet betydelige landegods i området rundt Laon. I en fortegnelse som stammer fra året 869 nevnes: Herly, Outre, Ramecourt, Ecorest-lez-Chèvres, Berrieux, Lierval og Juvincourt. Ved Herly, Ermins fødested, etablerte benediktinermunkene fra Lobbes et priorat, som lenge etter fikk sitt navn endret til Saint-Erme.
Biskop
Da Ursmar av aldersgrunner og svekket av helseproblemer begynte å nedlegge sitt embede som abbed og biskop, ble Ermin på Ursmars forslag først valgt til hans koadjutor, og så til hans etterfølger. Han ble i 713, etter Ursmars død, viet til biskop, og var så i 25 år Lobbes' abbedbiskop. Han forfdattet sin lærers og forgjengers, den hellige Ursmars, Vita.
Etter sin død ble han først stedt til hvile i klosterets kirke, viet til Vår Frue. I 1409 ble hans levninger overført til krypten under kollegiatkirrken St. Ursmer i Lobbes. En av hans første etterfølgere som abbed av Lobbes, Anson, nedtegnet levnetsskildringer over abbedbiskopene Usmar og Ermin.
Ermin æres som helgen i den katolske kirke. Hans minnedag er den 25. april. I kunsten gjengis han i abbeddrakt og med en bok.
Soneforsvar
Norge og soneforsvar
Norges herrelandslag i fotball har vært kjent for å rendyrke soneforsvar, særlig under Drillo. 6. september 2010 uttalte Drillo at Norge utmerker seg på to områder i fotball-Europa:
Prestekonen
Handling
Filmen utspiller seg på 1600-tallet. En landsbygdsmenighet skal velge ny prest ettersom den gamle er død. Tre kandidater stiller opp, men de vet ikke at vilkåret for å bli prest i menigheten er å gifte seg med enken.
Om filmen
Innendørsopptak ble filmet i Garmo stavkirke. Både innendørs- og utendørsopptak ble filmet på Maihaugen.
Den hadde svensk premiere på den nye Stockholm-kinoen Rivoli 4. oktober 1920.
The American Ballet
The American Ballet ble dannet av The School of American Ballet som Kistein og E.M.M. Warburg hadde grunnlagt sammen med George Balanchine og V. Dimitrev i slutten av 1933.
The School of American Ballet åpnet i januar 1934 i New York. Det ble holdt studentforestilling i juni 1934 i White Plains. Den 1. mars 1934 startet en to-ukers sesong i New York Adelphi Theatre. Programmet bød på 7 balletter, alle av Balanchine: Alma Mater, Dreams, Reminiscences, Serenade, Transcendence, Mozartiana, og Errante.
Blant danserne var Boris Caccialanza, Lyon, Dollar og Loring med Geva og Haakon som gjesteartister. Etter en kort turné i det nordøstlige USA sluttet kompaniet seg til Metropolitan Opera House høsten 1935 som fast ensemble, forsterket med flere dansere som Vilzak som førstedanser, Moore, H. E. Christensen og E. Hawkins.
I ballettkompaniets første New York-sesong skapte Balanchine The Bat (basert på Strauss' Die Fledermaus) og koreograferte operaballetter. Det var helt fra starten av nokså anstrengt forhold mellom den tradisjonelt orienterte operaledelsen og den ambisiøse unge ballettdirektøren.
Våren 1936 regisserte Balanchine Glucks opera Orpheus und Euredike og forviste operasangerne til orkestergraven i en høyst kontroversiell oppsetning. The American Ballet nådde klimaks i det følgende år da Metropolitan Opera arrangerte en Stravinskij-festival med Stravinskij selv som dirigent for sin tredje ballett Apollon Musagéte, hadde premiere på Jeu de Cartes og La Baiser de les Fée – alle i Balanchines koreografi.
Våren 1938 kom det til brudd mellom Metropolitan Opera og The American Ballet Theatre som var ute av virksomhet i tre år. I denne tiden organiserte Kischstein en mindre gruppe med en annen målsetting (men med hovedsakelig de samme dansere) og kalte den Balleting Caravan. Etter invitasjon fra Nelson A. Rockefeller ble The American Ballet Theatre igjen samlet til en søramerikansk goodwill-tur fra juni til november i en rekke latinamerikanske land. Balanchine var kunstnerisk direktør og blant danserne var Marie-Jeanne, Caccilanza, Tompkins, L. Christensen, Dollar, Bolender, Kriza, Magellanes, Solov og Taras.
Repertoaret besto av Ballet Imperial, Juke Box, Pastorale, Concerto Barocco, The Bat, Billy the Kid, Charade, Time Table, Filling Stion, Errante og Apollon Musagete. Etter tilbakekomsten til USA ble The American Ballet Theatre oppløst. Kirschtein og Balanchine grunnla da Ballet Society 1946 som ble opphavet til New York City Ballet i 1948.
DS «Theodore William»
DS «Theodore William», levert i 1908 som «Oratios Couppas» til Hellas, men senere solgt til Norge og omdøpt, var et lasteskip som ble skutt i senk av den tyske ubåten «U 21», i Nordsjøen, posisjon 60,45 N, 0,1 Ø, den 22. april 1917 på vei fra Narvik til Middlesbrough i England lastet med jernmalm.
Mannskapet gikk i livbåtene og nådde henholdsvis Shetland og Norge. Alle overlevde.
Jomfruen (vise)
Teksten
1.Er det sant som du sier at du elsker meg så høyt, at du haver meg så inderligen kjær, så kan du da gå til min kjære far og mor og spørge dem så inderlig om meg.
2.Nu haver jeg været hos din kjære far og mor med de svarede aldeles nei, men kan du ikke tage trolovelsen av deg selv og rømme ut av landet med meg.
3.Jo visst kan jeg tage trolovelsen av meg selv og rømme ut av landet med deg, men når vi så kommer til fremmede land da visserligen sviker du meg.
4.Den Herre Jesus Kristus som på korset for oss hang han sviker hverken kvinner eller mann Og hvorfor så skulle jeg da svikte deg min venn her har du mitt hjerte og min hand.
5.Om dale og fjell var av røde gull og vannet i havet var av vin heller vil jeg overgive alle disse ting før jeg glemmer aller kjæresten min.
6.Og beileren tok sadelen og den var ut av stål satte jomfruen på gangeren den grå, så red de gjennom dalen som var fjorten mile lang før jomfruen nogen hvile kunne få.
7.Og når de så kom til den store Stockholm stad fødte jomfruen de tvende tvillingbørn og da fikk seg beileren en annen festermø og forlot aller kjæresten sin.
8.Jomfruen hun faller på begge sine kne og beder så inderlig til Gud, du store Herre Gud send ham i sådan nød at han kommer til å bede meg for brød.
9.Be du til din Gud så meget som du vil at han sender meg i sådan nød. Jeg er ikke bange for besvergelsen din og jeg skal aldri bede deg om brød.
10.Syv år var forgagne, en vakker sommerdag om jomfruen i vinduet sto så fikk hun se sin beiler komme hinkende og gråt og støtte seg på krykkene de to.
11.Ganger frem, ganger frem mine sønner begge to og giver eders far et stykke brød, jeg husker den gangen som det hendte her i går at han ikke skulle bede meg om brød.
12.Ganger frem, ganger frem mine sønner begge to og gi eders fader et glass vin, jeg husker den gangen som det hendte her i går at han var aller kjæresten min.
13.Jomfruens fader sto ikke langt der fra og hørte på hva jomfruen der sa, så tager han frem sitt sølvbeslagne sverd og hugg beilerens hovede av.
14.Jomfruen tok beilerens hode i sitt skjød og kysset det tre ganger ut på munn. Så spurte hun sin fader om det ikke kan gå an og begrave det i skjønne Rosenlund.
Partido Nueva Alianza
Partido Nueva Alianza er et politisk parti i Mexico som ble stiftet i 2005 og deltok for første gang i valg i 2006.
Nøtneselva
Nøtneselva er en elv ved Sundbyfoss i Holmestrand kommune i Vestfold. Elva starter fra Hillestadvannet og renner over til Haugestadvannet, og på sin ferd dit renner den under en liten bilveibro for Nøtnesveien. Nøtneselva er 470 meter lang og har svært lite fall. Ved utløpet fra Hillestadvannet har elva en middelvannføring på 2,38 m³/s.
Vegusdal stavkirke
Vegusdal stavkirke sto på den gamle kirkegården i Engesland i Vegusdal, nå del av Birkenes kommune i Agder. Dette var rett vest for dagens Vegusdal kirke og ved gården Vegusdal (gnr. 135). Fra den middelalderske stavkirken er det bevart en utskåret portal fra 1200-tallet.
Vegusdalkirken var opprinnelig anneks til Evje og hadde tidlig på 1600-tallet tjeneste hver åttende søndag. En tid etter reformasjonen i Norge ble stavkirken avløst av en laftet kirke, men akkurat årstallet er uklart. Den nye kirken ble imidlertid reist på samme tuftsted. Det vanligste er å datere den nye kirken til 1720, basert på en visitasmelding fra 1851. I «Vegusdal: Gards- og ættesoge» fortelles det imidlertid om en muntlig tradisjon som sier at laftekirken var 315 år da den ble revet i 1867, hvilket skulle tidfeste byggingen til 1550-tallet. Nye Vegusdal kirke ble reist som korskirke i årene 1866–1867, på et nytt kirkested, om lag 5 kilometer sør-sørvest for den gamle.
Lite synes kjent om stavkirkens beskaffenhet, og det meste av omtalen fokuserer på de bevarte portalplankene, som befinner seg i Oldsaksamlingen. Portalen er motivmessig beslektet med Hylestadportalen, idet venstre planke illustrerer historien om Sigurd Fåvnesbane (fra Volsungesaga). Den høyre planken har for det meste plantemotiver, men med et par dyreskikkelser innimellom. Portalen viser klare paralleller til den mer berømte hylestadportalen.
Portalen ble overført til laftekirken som avløste stavkirken. Da så laftekirken ble revet i 1868, ble portalen overført til Oldsaksamlingen. I 1974 ble det oppført et kapell på den gamle kirkegården.
The Boy with the Boomerang
The Boy with the Boomerang er en musikk-EP med Askil Holm. EP'en ble utgitt i februar 2001 på plateselskapet Machine Machine Records. I 2013 ble den gjenutgitt digitalt på plateselskapet Apache Records.
Rakettskytefelt
Et rakettskytefelt er et anlegg for oppskyting og mottak av raketter og romfartøy til og fra verdensrommet.
Liste over musikkinstrumenter etter Hornbostel-Sachs-nummer
Den følgende oversikten er en opplisting av musikkinstrumenter klassifisert i henhold til Hornbostel-Sachs-systemet utfra hvordan de frembringer lyd.
1. Idiofoner
Idiofoner er instrumenter som lager lyd primært ved måten instrumentet selv vibrerer uten bruk av membraner eller strenger.
11. Slagidiofoner
Idiofoner som blir satt i bevegelse av perkusjonsbevegelse, inkludert 111. direkte slag på instrumentet, 112. indirekte slag. Med 112.1 risting og 112.2 skraping.
12. Plukkede idiofoner
Instrumenter som settes i vibrasjoner ved plukking
13. Friksjonsidiofoner
Instrumenter som settes i vibrasjon ved gnidning.
14. Blåste idiofoner
Instrumenter som settes i vibrasjon ved blåsing eller bevegende luft.
2. Membranofoner
Membranofoner er instrumenter som lager lyd primært ved hjelp av en vibrerende membran. Dette inkluderer alle trommer.
Frente Amplio (Uruguay)
Frente Amplio (spansk for «brei front») er en sosialdemokratisk politisk allianse i Uruguay. Det blei grunnlagt 5. februar 1971 i Montevideo. Det definerer seg som progressivt, sosialistisk, «grønt», rettferdig, menneskerettighetsvennlig og demokratisk.
Serghei Marcoci
Markotsj vant en olympisk bronsemedalje i vannpolo under OL-1988 i Seoul. Han var med på det sovjetiske laget som kom på tredjeplass i vannpoloturneringen bak Jugoslavia og USA. Sovjetunionen tapte semifinalen mot USA med 7-8 og vant bronsefinalen mot Vest-Tyskland med 14-13. Markotsj spilte sju kamper og scoret seks mål i OL-turneringen.
Presidente Vargas
Presidente Vargas er en kommune i delstaten Maranhão i nordøstregionen av Brasil.
Liste over musikkinstrumenter etter Hornbostel-Sachs-nummer
24. Selvklingende membraner
Instrumenter der en membran modifiserer en annen lyd (vanligvis en menneskelig røst) på noe vis (mirlitoner).
3. Kordofoner
Kordofoner er instrumenter som produserer lyd først og fremst gjennom en eller flere strenger som vibrerer.
31. Enkle kordofoner
Instrumenter som består av en enkel strengeholder og strenger – det kan finnes en ekstra resonator, men den skal kunne fjernes uten at instrumentet blir ødelagt (resonatoren skal altså ikke utgjøre støtte for strengene).
Gunnar Andreassen
Gunnar Andreassen (født 5. januar 1913, død 23. juli 2002) var en norsk fotballspiller og -trener. Han spilte for Fredrikstad FK fra 1933 til 1950, bare avbrutt av andre verdenskrig. Han spilte to ganger for, i 1939 og 1945. Den siste landskampen var Norges første landskamp etter frigjøringen i 1945 (og den første siden 1939, siden det norske landslaget ikke hadde vært aktivt under okkupasjonen). Andreassen var også med i troppen til VM 1938 i Frankrike.
Liste over musikkinstrumenter etter Hornbostel-Sachs-nummer
32. Sammensatte kordofoner
Instrumenter der resonatoren ikke kan fjernes uten at instrumentet blir ødelagt.
4. Aerofoner
Aerofoner er instrumenter der den vibrerende luften selv forårsaker lyd. Dette kan inkludere en kolonne av luft som settes i vibrasjon (slik som for blåseinstrumenter) eller at en luftstrøm blir avbrutt av en kant (som i frirørblads-instrumentene).
41. Frie aerofoner
Den vibrerende luften er ikke omsluttet inni instrumentet.
413. Plosive aerofoner
Lyden forårsakes av en enkelt komprimering og frislipp av luft.
42. Ufrie aerofoner (de egentlige blåseinstrumenter)
Den vibrerende lufta er inneholdt i instrumentet.
421. Kantblåste instrumenter eller fløyter
Spilleren lager en båndformet luftstrøm med leppene sine, eller lar pusten sin rettes mot en kant.
422. Instrumenter med rørblad
Spillerens pust rettes mot en lamell eller et par lameller som regelmessig avbryter luftstrømmen og forårsaker at luften settes i bevegelse.
422.2 Instrumenter med enkelt rørblad (klarinetter)
En lamell som slår mot en fast overflate.
422.3
Lik fri-rørblads-aerofonene, men med en pipe tilkoblet – skilles fra dem ved tilstedeværelsen av fingerhull i pipa.
423. Trompeter
Spillerens vibrerende lepper setter luften i bevegelse.
423.1 Naturlige trompeter
Det er ikke mulig å endre tonehøyden på andre måter enn med spillerens lepper.
423.2 Kromatiske trompeter
Tonehøyden kan forandres ved hjelp av klaffer (423.21) en sleide (423.22) eller ventiler (423.23).
5. Elektrofoner
Elektrofoner er instrumenter der lyden lages med elektriske metoder. Selv om de offisielt ikke er en del av det publiserte Hornbostel-Sachs-systemet, og av den grunn ikke har numeriske underkategorier, blir de ofte regnet som den femte hovedkategorien.
Eksterne lenker
(på engelsk)
Okunevkulturen
Okunevkulturen (russisk: Окуневская культура), også kalt Karakolskayakulturen, var en kultur som oppstod i det indre av Sentral-Asia i bronsealderen omkring 2500 f.Kr.
Kulturen hår fått sitt navn etter området Okunev Ulus i Minusinskgropen i Khakasia i det sørlige Sibir, der den første gang ble oppdaget i 1928. Da avdekket arkeologen S. A. Teplouhovym en gravhaug tilhørende denne kulturen.
Okunevkulturen erstattet den tidligere Afanasjevokulturen.
Kuiperbeltet
Kuiperbeltet eller Edgeworth-Kuiper-beltet er en region av solsystemet utenfor planetene, som strekker seg fra Neptuns bane (ca. ved 30 AE) til ca. 50 AE fra solen. Det ligner mye på asteroidebeltet men er ca. 20 ganger bredere og 20–200 ganger så massivt. Lik som asteroidebeltet består det hovedsakelig av smålegemer eller rester fra solsystemets dannelse. Mens de fleste av asteroidene er sammesatt av bergarter og metaller, består kuiperbelteobjekter primært av frosne volatiler («iser») som metan, ammoniakk og vann. Det klassiske (lavt eksentriske) beltet inneholder minst tre dvergplaneter: Pluto, Haumea og Makemake. Noen av solsystemets naturlige satellitter, slik som neptunmånen Triton og saturnmånen Phoebe, antas også å stamme fra denne regionen.
Primeira Cruz
Primeira Cruz er en kommune i delstaten Maranhão i nordøstregionen av Brasil.
Kuiperbeltet
Siden beltet ble oppdaget i 1992 har antallet kjente kuiperbelteobjekter (KBOer) økt til over tusen, og det antas at det eksisterer mer enn 100,000 KBOer med en diameter på over 100 km. Kuiperbeltet var opprinnelig antatt å være stedet hvor de periodiske kometene med baner som varte over 200 år kom fra. Studier siden midten av 1990-tallet har imidlertid vist at det klassiske beltet er dynamisk stabilt, og at kometenes virkelige opprinnelsessted er den spredte skiven, en dynamisk aktiv sone som ble til på grunn av Neptuns bevegelse utover for 4,5 milliarder år siden. Objekter i den spredte skiven, slik som Eris har ekstremt eksentriske baner som tar dem så langt ut som 100 AE fra solen.
Kuiperbeltet må ikke forveksles med den hypotesiserte Oorts sky som ligger tusen ganger så langt ut. Objektene i Kuiperbeltet, sammen med medlemmene av den spredte skiven og de potensielle objektene i Oorts sky, omtales samlet som transneptunske objekter (TNO).
Pluto er det største kjente medlemmet av Kuiperbeltet, og det nest største kjente transneptunske objektet etter Eris som ligger i den spredte skiven. Pluto var opprinnelig klassifisert som en planet, men statusen som en del av Kuiperbeltet gjorde at den ble nedklassifisert til en «dvergplanet» i 2006. Sammensetningsmessig er den lik mange av de andre objektene i Kuiperbeltet, og baneperioden er karakteristisk for en klasse KBOer kjent som «plutinoer». Disse deler den samme 2:3-resonansen med Neptun. De fire aksepterte dvergplanetene utenfor Neptuns bane kalles for «plutoider» – oppkalt etter Pluto.
Historie
Siden oppdagelsen av Pluto har mange spekulert i at den kanskje ikke er alene. Regionen vi nå kaller Kuiperbeltet hadde blitt hypotesisert i ulike former i flere tiår, men det var først i 1992 at de første direkte bevisene for eksistensen ble funnet. Antallet og variteten av tidligere spekulasjoner om Kuiperbeltets natur førte til vedvarende usikkerhet om hvem som fortjente æren for først å ha foreslått det.
Hypoteser
Den første astronomen som foreslå eksistensen av en transneptunsk populasjon var Frederick C. Leonard. I 1930, kort tid etter Clyde Tombaughs oppdagelse av Pluto, grublet Leonard på om det «ikke var sannsynlig at ved oppdagelsen av Pluto hadde det kommet til syne det første av en rekke med ultraneptunske legemer, hvor de resterende medlemmene som fremdeles venter på å bli oppdaget til slutt vil bli det».
I 1951 spekulerte Gerard Kuiper i en artikkel i publikasjonen Astrophysics i en lignende skive som ble dannet tidlig i solsystemets utvikling. Han trodde imidlertid ikke at et slikt belte eksisterte lengre. Kuiper opererte under en antakelse som var vanlig på hans tid, nemlig at Pluto var på samme størrelse som jorden, og dermed hadde spredt disse legemene utover mot Oorts sky eller ut av solsystemet. Hadde Kuipers hypotese vært riktig, ville det ikke vært noe Kuiperbelte i dag.
Denne hypotesen endret form flere ganger under de påfølgende tiårene. I 1962 postulerte fysikeren Al G.W. Cameron eksistensen av «en formidabel masse av småmaterialer i utkanten av solsystemet», mens i 1964 trodde Fred Whipple, som hypotesiserte den berømte «skitten snøball»-hypotesen for kometstrukturer, at et «kometbelte» kunne være tilstrekkelig massivt til å forårsake de påståtte avvikene i banen til Uranus som hadde utløst letingen etter Planet X, eller i det minste påvirke banene til kjente kometer. Observasjoner utelukket imidlertid denne hypotesen.